Oleme käinud supermarketis (edasi-tagasi 6400 sammu), mille ukse taha jõudsime umbes täpselt kell 6, söönud hommikusöögi ja  nüüd vedeleme natuke voodis, et teha aega parajaks.  Meie tänane pisikene NLH turniir, sissemaksuga 220 dollarit, Binioni kasiinos algab siinse aja järgi kell 14, seega jõuame enne Downtowni suundumist Riost läbi käia ning Runnarile pilgu peale visata.  Kuna loodetavalt oleme ise kuni varaste hommikutundideni lauas, siis kahjuks Runnari WSOP turniirist reportaaži teha ilmselt ei õnnestu, kuid ta on kindlasti tubli ja annab ehk ise vähemalt pärast mängu lõppu teada palju tal homseks teiseks päevaks  nööpe kaasa võtta on. Igatahes hoiame talle muude asjade kõrvalt kõvasti pöialt (eks impsul ju oma raha ka mängus )!